Hinna alandamine

Hinna alandamine on võlasuhtest tulenev õiguskaitsevahend, mille eesmärk on kõrvaldada varaline kahju, mis tekkis lepingulise kohustuse mittekohasest täitmisest.P. Varul, I. Kull jt. Võlaõigusseadus I. Kommenteeritud väljaanne. Tartu: Juura 2016, § 101, komm 8.

Võlaõigusseaduses (VÕS) reguleerib hinna alandamist § 112.Võlaõigusseadus. – RT I, 08.01.2020, 10.

 Materiaalsed eeldused 
Iga õiguskaitsevahendi kasutamiseks peavad olema täidetud nii materiaalsed kui formaalsed eeldused. Hinna alandamise materiaalsed eeldused on järgmised:Võlaõigusseadus. – RT I, 08.01.2020, 10, § 112 lg-d 1 ja 3.

 Poolte vahel on sõlmitud tasuline leping;
 Rikutud on kohustust, mis on tasu maksmise kohustusega vastastikuses seoses;
 Lepingulise kohustuse rikkumine seisneb mittekohases täitmises;
 Mittekohane täitmine on vastu võetud;
 Hinda alandav pool ei ole rikkumist põhjustanud;
 Hinna alandamine on hea usu põhimõtetega vastavuses.M. Lillsaar. Kohtupraktika hinna alandamise vaidlustes. Tartu 2012, lk 3. Arvutivõrgus: https://www.riigikohus.ee/sites/default/files/elfinder/analyysid/2012/kohtupraktika_hinna_alandamise_vaidlustes.pdf (03.11.2020). 

Hinna alandamist saab õiguskaitsevahendina kasutada sõltumata rikkumise vabandatavusest.Võlaõigusseadus. – RT I, 08.01.2020, 10, § 105. Ühtlasi ei ole oluline, kas lepingust tulenev hind on tasutud.M. Lillsaar. Kohtupraktika hinna alandamise vaidlustes. Tartu 2012, lk 3. 

 Formaalsed eeldused 
Et hinna alandamine on oma loomult kujundusõigus, siis on vaja teha teisele poolele tahteavaldus.Riigikohtu Tsiviilkolleegiumi otsus 19.04.2017, 3-2-1-16-17. Avalduse tegemist reguleerib VÕS § 112 lg 2 ning sellele kehtivad tsiviilseadustiku üldosa seaduse üldised nõuded tahteavalduse kohta.Tsiviilseadustiku üldosa seadus. – RT I, 23.05.2020, 4, §-d 68 ja 69. Tahteavalduse tegemise tähtaega seaduses sätestatud ei ole. Üldiseks ajaliseks piiranguks võiks olla enam makstud hinna tasumise nõude aegumine.P. Varul, I. Kull  jt. Võlaõigusseadus I. Kommenteeritud väljaanne. Tartu: Juura 2016, § 112, komm 5.3. 

Kuigi seadusest ei tulene, et hinna alandamise puhul tuleb anda võlgnikule täiendav tähtaeg rikkumise heastamiseks, siis on Riigikohus selgitanud, et see võib siiski olla hea usu põhimõtte järgi vajalik, eelkõige sellistel juhtudel, kui täiendavat tähtaega andmata tekiks müüjale põhjendamatult suuri kulusid.Riigikohtu Tsiviilkolleegiumi otsus 08.02.2012, 3-2-1-156-11. 

 Hinna alandamise valem 
Võttes vastu kohustuse mittekohase täitmise, saab võlausaldaja alandada selle eest tasutavat hinda, korrutades mittekohase täitmise väärtuse lepingus kokkulepitud hinnaga ning jagades saadud vastuse kohase täitmise väärtusega.Võlaõigusseadus. – RT I, 08.01.2020, 10, § 112 lg 1. Hinna alandamise valem on seega järgmine: alandatud hind = lepingulise soorituse väärtus koos puudustega (mittekohase täitmise väärtus) * lepingus kokkulepitud hind : lepingulise soorituse väärtus ilma puudusteta (kohase täitmise väärtus).M. Lillsaar. Kohtupraktika hinna alandamise vaidlustes. Tartu 2012, lk 4.

 Hinna alandamine müügilepingu puhul 
Võlaõigusseadus sätestab lisareeglid hinna alandamiseks muu hulgas ka müügilepingute puhul.Võlaõigusseadus. – RT I, 08.01.2020, 10, § 220 lg 3, § 224 ja § 240 lg 1. Ostja ei või alandada ostuhinda, kui

 müüja parandas või asendas asja lepingutingimustele vastava asjaga;
 ostja keeldus õigustamatult vastu võtmast müüja ettepanekut asja parandamise või asendamise kohta;
 enampakkumisel ostetakse kasutatud asi.Võlaõigusseadus. – RT I, 08.01.2020, 10, § 224. 

 Hinna alandamine üürilepingu puhul 
Üüri alandamist reguleerib VÕS-i eriosaVõlaõigusseadus. – RT I, 08.01.2020, 10, § 278, § 282, § 283 lg 1 ja § 284 lg 5, § 296 lg 2 ja § 302. ning see on oma olemuselt hinna alandamise eriliik.M. Lillsaar. Kohtupraktika hinna alandamise vaidlustes. Tartu 2012, lk 5. Üüri alandamise eeldus on puuduse või takistuseVõlaõigusseadus. – RT I, 08.01.2020, 10, § 278. olemasolu.Võlaõigusseadus. – RT I, 08.01.2020, 10, § 296 lg 2. Kui tegu on pisipuudusegaVõlaõigusseadus. – RT I, 08.01.2020, 10, § 280. või puudus on üürniku enda põhjustatud, siis üüri alandada ei saa. Üüri saab alandada selle ajavahemiku eest, mis kestis alates puudusest teada saamisest kuni puuduse kõrvaldamiseni. Selleks on oluline kindlaks teha, kui suures osas asja kasutamine takistatud oli. 

 Hinna alandamine töövõtulepingu puhul 
VÕS-i eriosa reguleerib ka töövõtulepinguga seotud tasu vähendamist.Võlaõigusseadus. – RT I, 08.01.2020, 10, § 644 lg 3 ja § 648. Töövõtulepinguga seotud tasu ei tohi vähendada, kui

 töövõtja viis töö vastavusse lepingutingimustega või tegi uue töö;
 tellija ei võtnud õigustamatult vastu ettepanekut viia töö vastavusse lepingutingimustega või teha uus töö.Võlaõigusseadus. – RT I, 08.01.2020, 10, § 648. 

 Hinna alandamise õiguse konkurents teiste õiguskaitsevahenditega 
 Kahju hüvitamine 
Kuigi üldiselt võib kahju hüvitamist kasutada koos kõigi teiste õiguskaitsevahenditega,Võlaõigusseadus. – RT I, 08.01.2020, 10, § 101 lg 2. siis ei ole see hinna alandamisega paralleelselt alati lubatud. Kohtupraktika järgi ei tohi eelmainitud õiguskaitsevahendeid kasutada korraga juhul, kui nende mõlemaga soovitakse saavutada sarnast eesmärki.P. Kalamees. Hinna alandamise suhe teiste üldiste õiguskaitsevahenditega. Juridica 2013/10, lk 713. Seevastu, kui hinna alandamise ja kahju hüvitamisega soovitakse kaitsta erinevaid huvisid, siis on enamasti nende kooskasutamine lubatud. 

 Kohustuse täitmise nõue 
Kuna hinna alandamine eeldab seda, et võlausaldaja võtab vastu kohustuse mittekohase täitmise, siis ei saa paralleelselt nõuda kohustuse täitmist ning hinda alandada. Võlausaldaja ei või hinda alandada ulatuses, milles võlgnik oma rikkumise heastas,Võlaõigusseadus. – RT I, 08.01.2020, 10, § 112 lg 5. ning kohustuse täitmise nõude täitmisega saavutatakse heastamisega sarnane olukord.P. Kalamees. Hinna alandamise suhe teiste üldiste õiguskaitsevahenditega. Juridica 2013/10, lk 714–716. 

 Konkurents muude õiguskaitsevahenditega 
Hinna alandamisega ei saa paralleelselt lepingust taganeda, lepingut üles öelda, kohustuse täitmisest keelduda ja viivist nõuda.P. Kalamees. Hinna alandamise suhe teiste üldiste õiguskaitsevahenditega. Juridica 2013/10, lk 716–717.

 Viited 

Kategooria:Võlaõigus